pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-เขตสุขภาพที่ 9 เพิ่มศักยภาพรักษาผู้ป่วยมะเร็งด้วยเครื่องฉายรังสีเร่งอนุภาคประสิทธิภาพสูง
วันศุกร์ที่ 1 ตุลาคม 2564
เขตสุขภาพที่ 9 เพิ่มศักยภาพรักษาผู้ป่วยมะเร็งด้วยเครื่องฉายรังสีเร่งอนุภาคประสิทธิภาพสูง
เขตสุขภาพที่ 9 เพิ่มศักยภาพบริการรักษาผู้ป่วยมะเร็งด้วยเครื่องฉายรังสีเร่งอนุภาค ให้บริการได้หลายรูปแบบ ประสิทธิภาพและความแม่นยําสูง ลดระยะเวลารอคอย ลดการเดินทางไปรักษานอกเขตสุขภาพ
เขตสุขภาพที่ 9 เพิ่มศักยภาพบริการรักษาผู้ป่วยมะเร็งด้วยเครื่องฉายรังสีเร่งอนุภาค ให้บริการได้หลายรูปแบบ ประสิทธิภาพและความแม่นยําสูง ลดระยะเวลารอคอย ลดการเดินทางไปรักษานอกเขตสุขภาพ
วันนี้ (1 ตุลาคม 2564) ที่โรงพยาบาลมหาราชนครราชสีมา อ.เมือง จ.นครราชสีมา นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยนายแพทย์ประพนธ์ ตั้งศรีเกียรติกุลผู้ช่วยรัฐมนตรีประจําสํานักนายกรัฐมนตรีและที่ปรึกษารัฐมนตรีว่าการกระทรวงสาธารณสุข นายแพทย์เกียรติภูมิ วงศ์รจิต ปลัดกระทรวงสาธารณสุข และคณะผู้บริหาร ร่วมพิธีเปิดอาคารฉายรังสีอุโมงค์หมุน ให้บริการด้วยเครื่องฉายรังสีเร่งอนุภาค (Linac) เพื่อใช้ดูแลผู้ป่วยโรคมะเร็งในเขตสุขภาพที่ 9
นายอนุทินกล่าวว่า ช่วง 5 ปีล่าสุด เขตสุขภาพที่ 9 มีแนวโน้มผู้ป่วยมะเร็งรายใหม่สูงขึ้น ในปี 2563 มีผู้ป่วยโรคมะเร็งรายใหม่ถึง 9,850 ราย และแต่ละปีมีผู้ป่วยมะเร็งจําเป็นต้องรับการรักษาด้วยการฉายรังสีประมาณ 2,000 ราย โดยส่วนใหญ่ส่งเข้ารับการรักษาที่ศูนย์มะเร็ง โรงพยาบาลมหาราชนครราชสีมา ดังนั้นจึงได้จัดหาเครื่องฉายรังสีเร่งอนุภาคที่มีประสิทธิภาพสูงเพื่อช่วยเสริมศักยภาพในการดูแลผู้ป่วยมะเร็งแบบองค์รวมในพื้นที่เขตสุขภาพที่ 9 ประกอบด้วย นครราชสีมา ชัยภูมิ บุรีรัมย์ และสุรินทร์ สามารถฉายรังสีได้ทั้งแบบ 3 มิติ แบบจํากัดความเข้มลํารังสี (IMRT) และแบบแปรความเข้มเชิงปริมาตร (VMAT) ตรวจสอบความแม่นยําในการฉายรังสีได้อย่างละเอียดด้วยระบบภาพนําวิถีชนิดkv-cone beam CT ซึ่งเป็น 1 ใน 7 เครื่องของประเทศไทยให้บริการฉายรังสีแก่ผู้ป่วยได้ถึงวันละ 60 ราย ศักยภาพในการรักษาเทียบเท่าโรงเรียนแพทย์ในกรุงเทพฯ ทําให้ผู้ป่วยได้รับความสะดวกในการรักษา ไม่ต้องรอคิวนาน ที่สําคัญไม่ต้องส่งผู้ป่วยออกไปรักษานอกเขตพื้นที่
“เครื่องฉายรังสีอุโมงค์หมุนอยู่ในโครงการ cancer anywhere ให้ผู้ป่วยโรคมะเร็งเข้ารับการรักษาได้ทุกที่ โดยนําร่องในเขตสุขภาพที่ 9 ช่วยให้ประชาชนและผู้ป่วยอุ่นใจในการรับการรักษาใกล้บ้าน ซึ่งจะเป็นต้นแบบให้ทุกเขตสุขภาพนําไปปฏิบัติ เพื่อประโยชน์ของประชาชนต่อไป”นายอนุทินกล่าว
นอกจากนี้ นายอนุทิน ชาญวีรกูล และคณะ ยังได้ติดตามการให้บริการฉีดวัคซีนโควิด 19 ที่โรงพยาบาลส่งเสริมสุขภาพตําบลโพนสูง เพื่อเพิ่มความครอบคลุมการได้รับวัคซีนของประชาชน โดยข้อมูลล่าสุดจังหวัดนครราชสีมาฉีดวัคซีนครอบคลุมแล้วร้อยละ 49.68 จากนั้นลงพื้นที่ มอบถุงยังชีพให้กับประชาชนและผู้ประสบภัยน้ําท่วม ที่วัดหมื่นไวย อ.เมือง ซึ่งจังหวัดนครราชสีมามีพื้นที่ประสบอุทกภัย 19 อําเภอ 10,586 ครัวเรือน สํานักงานสาธารณสุขจังหวัดนครราชสีมาได้เปิดศูนย์ปฏิบัติการตอบโต้ภาวะฉุกเฉินเพื่อเฝ้าระวังสถานการณ์น้ําและให้ความช่วยเหลือสนับสนุน โดยออกให้บริการทางการแพทย์และสาธารณสุข เยี่ยมบ้านประเมินสุขภาพจิต ดูแลกลุ่มเปราะบาง และผู้สูงอายุ ผู้ป่วยติดบ้านติดเตียง
***********************************1 ตุลาคม 2564
รัฐบาลไทย-ข่าวทำเนียบรัฐบาล-พม. จัดอบรมพัฒนาศักยภาพเด็กและเยาวชน ทั่วประเทศ มุ่งสร้างเครือข่ายต่อต้านการค้ามนุษย์
วันพุธที่ 25 สิงหาคม 2564
พม. จัดอบรมพัฒนาศักยภาพเด็กและเยาวชน ทั่วประเทศ มุ่งสร้างเครือข่ายต่อต้านการค้ามนุษย์
พม. จัดอบรมพัฒนาศักยภาพเด็กและเยาวชน ทั่วประเทศ มุ่งสร้างเครือข่ายต่อต้านการค้ามนุษย์
เมื่อวันที่ 24 ส.ค. 64เวลา 10.00 น. นางสาวแรมรุ้ง วรวัธ รองปลัดกระทรวงการพัฒนาสังคมและความมั่นคงของมนุษย์ (รองปลัด พม.) เป็นประธานเปิดโครงการเสริมสร้างและพัฒนาศักยภาพเด็กและเยาวชน เพื่อต่อต้านการค้ามนุษย์ระดับพื้นที่ ซึ่งกระทรวง พม. โดยกองต่อต้านการค้ามนุษย์ จัดขึ้นระหว่างวันที่ 24 - 27 สิงหาคม 2564 โดยอบรมผ่านสื่ออิเล็กทรอนิกส์ โปรแกรม ZOOM Meeting ให้กับกลุ่มเป้าหมาย จํานวน 8 รุ่น รวมทั้งสิ้น 3,800 คน ประกอบด้วย สภาเด็กและเยาวชนจังหวัด เครือข่ายเด็กและเยาวชนในจังหวัด จํานวน 76 จังหวัดทั่วประเทศ
นางสาวแรมรุ้ง กล่าวว่า กระทรวง พม. ได้เล็งเห็นถึงความสําคัญของการป้องกันและแก้ไขปัญหาการค้ามนุษย์ ด้วยตระหนักว่าปัญหาการค้ามนุษย์เป็นอาชญากรรมที่มีความซับซ้อนและเป็นการละเมิดสิทธิมนุษยชนอย่างร้ายแรง อีกทั้งปัจจุบันการค้ามนุษย์ยังปรับเปลี่ยนเป็นรูปแบบออนไลน์ ซึ่งส่งผลกระทบและความเสียหายอย่างรวดเร็วในวงกว้างมากยิ่งขึ้น ทั้งนี้ รัฐบาลไทยยังคงมุ่งมั่นและเพิ่มความพยายามอย่างสําคัญในการป้องกันและแก้ไขปัญหาการค้ามนุษย์อย่างต่อเนื่อง โดยเฉพาะด้านการป้องกันที่มุ่งเน้นการสร้างความตระหนักรู้ให้กับนักเรียน ครู ผู้นําชุมชน อาสาสมัคร และเครือข่ายในระดับพื้นที่ เพื่อส่งเสริมการสร้างภาคีเครือข่ายภาคประชาสังคมและประชาชน เพื่อเฝ้าระวังในระดับพื้นที่ในการป้องกันปัญหาการค้ามนุษย์อย่างเข้มแข็ง
นางสาวแรมรุ้ง กล่าวเพิ่มเติมว่า กระทรวง พม. ได้เล็งเห็นถึงผู้ที่จะเป็นกลไกสําคัญของการเป็นเครือข่ายเฝ้าระวังปัญหาการค้ามนุษย์อย่างเข้มแข็งในพื้นที่ทั้งในชุมชนและสถานศึกษา คือ กลุ่มเด็กและเยาวชน จึงได้จัดโครงการ "เสริมสร้างและพัฒนาศักยภาพเด็กและเยาวชน เพื่อต่อต้านการค้ามนุษย์ระดับพื้นที่" เพื่อเสริมสร้างการตระหนักรู้ถึงภัยจากการค้ามนุษย์สําหรับเด็กและเยาวชนให้รู้เท่าทันสถานการณ์ รูปแบบการค้ามนุษย์ออนไลน์ในปัจจุบัน การแจ้งเบาะแสและการขอรับความช่วยเหลือ รวมถึงสามารถป้องกันตนเองให้ปลอดภัยจากการค้ามนุษย์และไม่ถูกล่อลวงเข้าสู่ขบวนการค้ามนุษย์ รวมถึงการส่งเสริมการมีส่วนร่วมในการเป็นเครือข่ายเฝ้าระวังปัญหาการค้ามนุษย์ในชุมชนหรือสถานศึกษา โดยกระทรวง พม.ได้สร้างกลไกรองรับการชี้เป้าเฝ้าระวังและแจ้งเบาะแสการค้ามนุษย์ ผ่านศูนย์ช่วยเหลือสังคม สายด่วน โทร. 1300 บริการ 24 ชั่วโมง และแอพพลิเคชั่น Protect-U เป็นช่องทางสําหรับการประสานงานช่วยเหลือ กรณีเกิดเหตุการณ์ค้ามนุษย์ในพื้นที่ ทั้งนี้ โครงการดังกล่าว นับเป็นสื่อกลางในการเผยแพร่ความรู้ให้กับเด็กและเยาวชน ชุมชน และสถานศึกษา เพื่อเป็นเครือข่ายเฝ้าระวังปัญหาการค้ามนุษย์ในระดับพื้นที่จังหวัดอย่างมีประสิทธิภาพต่อไป
รัฐบาลไทย-ข่าวทำเนียบรัฐบาล-ประกาศ​ ขสมก.​ ประจำวันที่ 1 กันยายน 2564 พบพนักงานติดเชื้อไวรัส COVID-19 จำนวน 2 ราย
วันพุธที่ 1 กันยายน 2564
ประกาศ​ ขสมก.​ ประจําวันที่ 1 กันยายน 2564 พบพนักงานติดเชื้อไวรัส COVID-19 จํานวน 2 ราย
ประกาศ​ ขสมก.​ ประจําวันที่ 1 กันยายน 2564 พบพนักงานติดเชื้อไวรัส COVID-19 จํานวน 2 ราย
1)​ เจ้าหน้าที่บริหารงานทั่วไป ระดับ 3 งานประชุม กลุ่มงานเลขานุการและงานประชุม สํานักผู้อํานวยการ เพศหญิง อายุ 41 ปี
2)​ พนักงานเก็บค่าโดยสารรถธรรมดา สาย 65 เพศหญิง อายุ 41 ปี
รัฐบาลไทย-ข่าวทำเนียบรัฐบาล-สธ. ยืนยันยังไม่พบโควิดสายพันธุ์ C.1.2 ในประเทศ ขอให้เชื่อมั่นระบบเฝ้าระวังของไทย
วันพฤหัสบดีที่ 2 กันยายน 2564
สธ. ยืนยันยังไม่พบโควิดสายพันธุ์ C.1.2 ในประเทศ ขอให้เชื่อมั่นระบบเฝ้าระวังของไทย
....
ความคืบหน้ากรณีองค์การอนามัยโลก (WHO) รายงานว่า ไวรัสโควิดสายพันธุ์ C.1.2 ซึ่งเป็นสายพันธุ์ใหม่ที่มีการกลายพันธุ์ในหลายตําแหน่ง และพบครั้งแรกในแอฟริกาใต้นั้น ยังไม่ได้มีการแพร่ระบาดออกไป และ WHO กําลังจับตาไวรัสดังกล่าวอย่างใกล้ชิด
.
ล่าสุด ผอ.กองควบคุมโรคและภัยสุขภาพในภาวะฉุกเฉิน กรมควบคุมโรค กล่าวถึงกรณีนี้ว่า โดยธรรมชาติของเชื้อไวรัสจะมีการกลายพันธุ์ และทุกประเทศได้เฝ้าระวังเป็นอย่างดี ส่วนของประเทศไทยนั้น ยังไม่มีการตรวจพบ COVID-19 สายพันธุ์ C.1.2 และขอให้มั่นใจระบบเฝ้าระวังที่มีการตรวจพันธุกรรมของสายพันธุ์จากทั่วประเทศสัปดาห์ละ 500 ตัวอย่าง รวมทั้งเฝ้าระวังและตรวจคัดกรองผู้เดินทางมาจากประเทศที่มีรายงานเชื้อกลายพันธุ์
.
โดยสายพันธุ์หลักที่ระบาดในไทย ยังคงเป็นสายพันธุ์เดลต้า ขณะเดียวกัน กรมวิทยาศาสตร์การแพทย์ได้เพิ่มความเข้มข้นในการสุ่มตรวจสายพันธุ์มากขึ้นแล้ว ส่วนความรุนแรงของเชื้อกลายพันธุ์นั้น อยู่ระหว่างการแลกเปลี่ยนข้อมูลของนักวิทยาศาสตร์และระบบสาธารณสุขของประเทศต่าง ๆ ทั่วโลก
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-บสย. สร้างความเชื่อมั่น ช่วย “ลูกหนี้” ปลดล็อก “ไม่ถูกฟ้อง” ชวนลูกหนี้ 28,000 ราย ร่วมมหกรรมไกล่เกลี่ยหนี้ทั่วไทย
วันอังคารที่ 23 สิงหาคม 2565
บสย. สร้างความเชื่อมั่น ช่วย “ลูกหนี้” ปลดล็อก “ไม่ถูกฟ้อง” ชวนลูกหนี้ 28,000 ราย ร่วมมหกรรมไกล่เกลี่ยหนี้ทั่วไทย
บสย. ขานรับนโยบายรัฐ “ปีแห่งการแก้หนี้” สร้างความเชื่อมั่น “ลูกหนี้ บสย.” “บสย. พร้อมช่วย” เป็นพี่เลี้ยง ช่วยปลดล็อก “ไม่ถูกฟ้อง” ชวนลูกหนี้ 28,000 ราย ร่วมมหกรรมไกล่เกลี่ยหนี้
นายจตุฤทธิ์ จันทรกานต์ รองผู้จัดการทั่วไปอาวุโส สายงานปฎิบัติการ บรรษัทประกันสินเชื่ออุตสาหกรรมขนาดย่อม (บสย.) เปิดเผยว่า ตามที่ บสย. ได้เข้าร่วมงานมหกรรมไกล่เกลี่ยหนี้ครัวเรือนและยุติธรรมพบประชาชน จัดโดยกรมคุ้มครองสิทธิและเสรีภาพ กระทรวงยุติธรรม ถึงวันที่ 11 กันยายน 2565 โดยนายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานโครงการนั้น พบว่า ได้รับการตอบรับจากลูกหนี้ บสย. เข้าเจรจาประนอมหนี้ เพราะไม่ต้องการถูกฟ้องดําเนินคดี และต้องการเข้าสู่กระบวนการปรับปรุงโครงสร้างหนี้ ซึ่งโครงการนี้เปิดโอกาสให้ “ลูกหนี้” ที่ยังไม่ถูกฟ้องร้องดําเนินคดี ได้มีโอกาสเข้ามาเจรจาและไกล่เกลี่ยหนี้ โดย เชิญลูกหนี้ บสย. ร่วมกระบวนการไกล่เกลี่ยหนี้กว่า 28,000 ราย โดยมีฝ่ายบริหารหนี้ ฝ่ายบริหารงานคดี ฝ่ายกิจการสาขา1-2 สํานักงานเขตต่างๆทั่วประเทศ และ ทีม “บสย. F.A. Center สาขา" เป็นพี่เลี้ยง และทําหน้าที่ประสานการทํางานร่วมกับ กรมคุ้มครองสิทธิและเสรีภาพ
ทั้งนี้การออกบูธของสํานักงานสาขาและทีมงาน “บสย. F.A. Center สาขา" นั้น เป็นหนึ่งในนโยบายหลักของ บสย. ที่ต้องการช่วยเหลือลูกหนี้ ให้คําปรึกษาด้านการบริหารจัดการหนี้ การปรับปรุงโครงสร้างหนี้กับผู้ที่กําลังประสบปัญหา ซึ่งสอดคล้องและขานรับนโยบายของรัฐในปี 2565 นี้เป็นปีแห่งการแก้หนี้ อีกทั้ง บสย. ช่วยให้คําปรึกษาเพื่อร่วมกันแก้ไขปัญหาลูกหนี้ที่ผิดนัดชําระทั้งก่อนฟ้องและหลังฟ้อง ด้วยกระบวนการยุติธรรมทางเลือก ภายใต้พระราชบัญญัติการไกล่เกลี่ยข้อพิพาท พ.ศ. 2562
“เราพบว่า การเข้ามาปรึกษาของลูกหนี้ เขาต้องการความช่วยเหลือจริง ๆ ต้องการทั้งบริหารจัดการหนี้ การปรับปรุงโครงสร้างหนี้ โครงการไกล่เกลี่ยหนี้ มีประโยชน์ต่อลูกหนี้มาก ช่วยให้ลูกหนี้ไม่ต้อง ถูกฟ้องร้องและถูกดําเนินคดี จะช่วยเพิ่มประสิทธิภาพด้านการบริหารจัดการหนี้ให้กับองค์กร และที่ผ่านมา บสย. ได้ร่วมออกบูธไปแล้ว 23 จังหวัด จากทั้งหมด 24 จังหวัด โดยครั้งสุดท้ายเป็นการจัดงานที่กรุงเทพฯ ในวันที่ 8-11 ก.ย.2565 ณ อิมแพ็ค เมืองทองธานี และหลังจากนั้น บสย. จะเข้าร่วมงานไกล่เกลี่ยหนี้ จัดโดยธนาคารแห่งประเทศไทย เพื่อช่วยเหลือลูกหนี้อย่างต่อเนื่องต่อไป” ผู้บริหาร กล่าว
นายจตุฤทธิ์ กล่าวต่อว่า มาตรการที่ บสย. ช่วยลูกหนี้คือ มาตรการ “บสย. พร้อมช่วย” เน้นความยืดหยุ่นการชําระหนี้ 3 ระดับ ตามความสามารถในการชําระ คือ 1.ยืดหยุ่น โดยตัดเงินต้น 20% และตัดดอกเบี้ย 80% ระยะผ่อนชําระ 5 ปี 2.ผ่อนน้อย เบาแรง หนี้ลดหมดแน่นอน โดยเริ่มต้นชําระครั้งแรกเพียง 1% ของยอดหนี้ โดยนําไปตัดเงินต้นทั้งหมด ส่วนวงเงินที่เหลือ ระยะผ่อนชําระ 5 ปี 3. ดอกเบี้ย 0% โดยชําระครั้งแรก 10% ซึ่งจะนําไปตัดเงินต้นทั้งหมด ระยะผ่อนชําระ 7 ปี
รัฐบาลไทย-ข่าวทำเนียบรัฐบาล-ปลัด วธ. เยี่ยมชมและให้กำลังใจผู้ประกอบการลูกชิ้นยืนกิน จังหวัดบุรีรัมย์
วันพุธที่ 6 ตุลาคม 2564
ปลัด วธ. เยี่ยมชมและให้กําลังใจผู้ประกอบการลูกชิ้นยืนกิน จังหวัดบุรีรัมย์
เยี่ยมชมและให้กําลังใจผู้ประกอบการลูกชิ้นยืนกิน จังหวัดบุรีรัมย์
วันที่ ๖ ตุลาคม ๒๕๖๔ เวลา ๑๑.๓๐ น. นางยุพา ทวีวัฒนะกิจบวร ปลัดกระทรวงวัฒนธรรม เยี่ยมชมและให้กําลังใจผู้ประกอบการลูกชิ้นยืนกิน จังหวัดบุรีรัมย์ โดยมี นายอังกูร ศีลาเทวากูล รองผู้ว่าราชการจังหวัดบุรีรัมย์ นางโชติกา อัครกิจโสภากุล ผู้ช่วยปลัดกระทรวงวัฒนธรรม นายพัฐศิษฏ์ ธนชวาลย์ ผู้อํานวยการกองตรวจราชการ คณะที่ปรึกษากระทรวงวัฒนธรรม ผู้บริหารกระทรวงวัฒนธรรม วัฒนธรรมจังหวัด ผู้นําชุมชน และผู้ประกอบการ เข้าร่วม ณ สถานีรถไฟบุรีรัมย์ จังหวัดบุรีรัมย์
รัฐบาลไทย-ข่าวทำเนียบรัฐบาล-นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม ย้ำข้อสั่งการนายกรัฐมนตรี กำชับกรมเจ้าท่าเร่งขจัดคราบน้ำมันโดยเร็ว
วันพฤหัสบดีที่ 27 มกราคม 2565
นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม ย้ําข้อสั่งการนายกรัฐมนตรี กําชับกรมเจ้าท่าเร่งขจัดคราบน้ํามันโดยเร็ว
ป้องกันผลกระทบประชาชนและสิ่งแวดล้อม
นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม เปิดเผยว่า จากกรณีน้ํามันดิบรั่วไหลเมื่อวันที่ 25 มกราคม 2565 บริเวณทุ่นผูกเรือน้ําลึกเดี่ยวกลางทะเล (SPM) ท่าเรือมาบตาพุด จ.ระยอง และท่านนายกรัฐมนตรี ได้สั่งการให้ทุกหน่วยงานที่เกี่ยวข้องเร่งขจัดคราบน้ํามันที่รั่วไหลโดยเร็วที่สุดนั้น ตนได้ติดตามสถานการณ์และการปฏิบัติงานของกรมเจ้าท่าอย่างใกล้ชิด โดยเมื่อวันที่ 26 มกราคมที่ผ่านมากรมเจ้าท่าได้เร่งดําเนินการ
1. ด้วยปริมาณน้ํามันที่รั่วประมาณ 167 ตัน ซึ่งเป็นความรุนแรงระดับ tier 2 ตามเกณฑ์ปริมาณรั่วไหล 20 - 1000 ตัน กรมเจ้าท่าได้ทําหนังสือแจ้งกองทัพเรือเพื่อตั้งศูนย์ขจัดคราบน้ํามัน โดยกรมเจ้าท่าจะเป็นหน่วยประสาน ซึ่งเป็นไปตามแผนขจัดคราบน้ํามันแห่งชาติ
2. กรมเจ้าท่าได้ประสานกับ บริษัท สตาร์ปิโตรเลียม รีไฟน์นิ่ง จํากัด(มหาชน) และสมาคม IESG เพื่อช่วยสนับสนุนน้ํายา dispersants จํานวนประมาณ 40,000 ลิตร /เรือจํานวน 8 ลํา พร้อมเจ้าหน้าที่ โดยเริ่มปฏิบัติการฉีดน้ํายา dispersants ตั้งแต่เกิดเหตุ จนถึงช่วงเย็นวันที่ 26 มกราคม 2565 ทําให้เหลือกลุ่มคราบน้ํามันไม่มาก สามารถควบคุมสถานการณ์ได้
3. กรมเจ้าท่าได้ออกประกาศให้ชาวเรือระมัดระวังในการเดินเรือในบริเวณดังกล่าว และ ออกคําสั่งห้ามใช้ท่าเทียบเรือ SBM ดังกล่าวจนกว่าจะมีการแก้ไขจุดที่ท่อรั่วไหลและมีผลการรับรองจากผู้เชี่ยวชาญ
4. กรมเจ้าท่าได้จัดเรือตรวจการณ์ 804 พร้อมเจ้าหน้าที่และนําน้ํายา dispersants ร่วมบูรณาการกับหน่วยงานที่เกี่ยวข้อง ออกตรวจตราเพื่อเก็บตกคราบน้ํามันที่อาจจะยังหลงเหลืออยู่และฉีดน้ํายาเพื่อสลายก่อนที่จะเคลื่อนเข้าหาฝั่ง
สําหรับประชาชนในพื้นที่ใกล้เคียงขอให้รับฟังการแจ้งเตือนจากหน่วยราชการอย่างใกล้ชิด หรือโทรศัพท์สอบถามที่สายด่วน กรมเจ้าท่า เบอร์ 1199 ได้ตลอด 24 ชั่วโมง
รัฐบาลไทย-ข่าวทำเนียบรัฐบาล-นายกฯ หนุนมาตรการ "รีไซเคิลรถยนต์เก่า" ลดปัญหาฝุ่น PM2.5 ลดต้นทุน ลดนำเข้าเหล็กจากต่างประเทศ
วันจันทร์ที่ 4 เมษายน 2565
นายกฯ หนุนมาตรการ "รีไซเคิลรถยนต์เก่า" ลดปัญหาฝุ่น PM2.5 ลดต้นทุน ลดนําเข้าเหล็กจากต่างประเทศ
.....
พลเอก ประยุทธ์ จันทร์โอชา นายกรัฐมนตรี รับทราบการดําเนินการสนับสนุน "รีไซเคิลซากรถทั่วประเทศ" ตามมาตรการรองรับขยะจากซากรถยนต์เก่าที่หมดอายุการใช้งานในประเทศ
.
จากสถิติประเทศไทย พบว่า มีจํานวนรถยนต์ที่มีอายุการใช้งานมากกว่า 20 ปี (ทุกประเภท) จํานวน 5,033,307 คัน ถ้าหากไม่ได้รีไซเคิลให้ถูกต้องเหมาะสมอีก 20 ปีข้างหน้า จะเพิ่มเป็น 16 ล้านคัน
.
การนํารถยนต์เก่าเหล่านี้เข้าสู่กระบวนการรีไซเคิลจะได้ประโยชน์หลายด้าน เช่น ลดปัญหาฝุ่น PM2.5, เป็นชิ้นส่วนที่เป็นประโยชน์ต่อภาคอุตสาหกรรม, ลดปริมาณการนําเข้าเหล็กจากต่างประเทศ เป็นต้น เนื่องจากรถยนต์หนึ่งคันมีสัดส่วนเหล็กมากถึง 69%
.
ล่าสุด ก.อุตสาหกรรม การนิคมอุตสาหกรรมแห่งประเทศไทย และองค์การพัฒนาพลังงานใหม่และเทคโนโลยีอุตสาหกรรมแห่งประเทศญี่ปุ่น (NEDO) ได้ลงนามบันทึกความร่วมมือ (MOU) ระหว่างกันแล้ว
.
เพื่อดําเนินโครงการสาธิตสําหรับการใช้ทรัพยากรหมุนเวียนที่คํานึงถึงการอนุรักษ์พลังงาน เพื่อการรีไซเคิลทรัพยากรอย่างมีประสิทธิภาพ และเหมาะสมสําหรับซากยานพาหนะที่หมดอายุใช้งานในประเทศไทย
.
นายกฯ เชื่อมั่นว่าจะเป็นโอกาสที่ดี ที่จะช่วยเสริมสร้างศักยภาพและการแข่งขันให้ประเทศไทย นําไปสู่การเป็น "ต้นแบบการรีไซเคิล" ทั้งในประเทศและภูมิภาคเอเชียได้ในอนาคต
.
อ่านเพิ่มเติม คลิก https://www.thaigov.go.th/news/contents/details/53251
#ไทยคู่ฟ้า #ร่วมต้านโควิด19
-------------------
อัลบั้มภาพ
ข่าวที่เกี่ยวข้อง
รัฐบาลเข้ม...
แจ้งเตือน...
อย่าแชร์...
กรุงเทพฯ...
ปลื้ม...
รัฐบาลไทย-ข่าวทำเนียบรัฐบาล-ก.อุตฯ ลงพื้นที่นำถุงยังชีพ "กระทรวงอุตสาหกรรมร่วมใจช่วยเหลือผู้ประสบภัยน้ำท่วม" ไปแจกจ่ายยังพื้นที่ประสบอุทกภัย จ.สุโขทัย
วันศุกร์ที่ 8 ตุลาคม 2564
ก.อุตฯ ลงพื้นที่นําถุงยังชีพ "กระทรวงอุตสาหกรรมร่วมใจช่วยเหลือผู้ประสบภัยน้ําท่วม" ไปแจกจ่ายยังพื้นที่ประสบอุทกภัย จ.สุโขทัย
ก.อุตฯ ลงพื้นที่นําถุงยังชีพ ไปแจกจ่ายยังพื้นที่ประสบอุทกภัย จ.สุโขทัย
ก.อุตฯ ลงพื้นที่นําถุงยังชีพ "กระทรวงอุตสาหกรรมร่วมใจช่วยเหลือผู้ประสบภัยน้ําท่วม" ไปแจกจ่ายยังพื้นที่ประสบอุทกภัย จ.สุโขทัย
วันที่ 7 ตุลาคม 2564 นางสาวอัญชลี พลคชา อุตสาหกรรมจังหวัดสุโขทัยผู้แทนกระทรวงอุตสาหกรรม พร้อมด้วยเจ้าหน้าที่จากสํานักงานอุตสาหกรรมจังหวัดสุโขทัย นําถุงยังชีพ จํานวน 500 ชุด มอบให้นายวิรุฬ พรรเทวี ผู้ว่าราชการจังหวัดสุโขทัย เพื่อนําแจกจ่ายให้ผู้ประสบอุทกภัยในพื้นที่จังหวัดสุโขทัยต่อไป
รัฐบาลไทย-ข่าวทำเนียบรัฐบาล-ปลัดฯ บุญชอบ ปลื้ม บ.บางจาก ดึงคนพิการเข้าทำงาน สร้างความมั่นคงทางอาชีพ
วันพฤหัสบดีที่ 27 มกราคม 2565
ปลัดฯ บุญชอบ ปลื้ม บ.บางจาก ดึงคนพิการเข้าทํางาน สร้างความมั่นคงทางอาชีพ
ปลัดกระทรวงแรงงาน ชื่นชม บริษัท บางจากคอร์ปอเรชั่น จํากัด (มหาชน) ที่ได้รับคนพิการบรรจุเข้าทํางาน ร่วมยกระดับคุณภาพชีวิตของคนพิการให้มีความมั่นคงทางอาชีพ ลดความเหลื่อมล้ําทางสังคม
วันที่ 27 มกราคม 2565 นายบุญชอบ สุทธมนัสวงษ์ ปลัดกระทรวงแรงงาน กล่าวแสดงความยินดีกับคนพิการจํานวน 10 คน ที่ได้รับการพิจารณาบรรจุให้เข้าทํางาน ณ บริษัท บางจากคอร์ปอเรชั่น จํากัด (มหาชน) โดยกล่าวว่า รัฐบาลโดยการนําของพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้ให้ความสําคัญกับการแก้ไขปัญหาของประเทศ ด้านเศรษฐกิจ ด้านสังคม โดยการ
ยกระดับคุณภาพชีวิตเพิ่มการจ้างงานสร้างรายได้ การสร้างความเป็นธรรมลดความเหลื่อมล้ํา ตลอดจนมุ่งเน้นประเด็นความเสมอภาคและหลักประกันทางสังคมให้แก่ประชาชนกลุ่มเสี่ยงหรือกลุ่มเปราะบาง โดยใช้กลไกประชารัฐในการขับเคลื่อนการบริหารราชการแผ่นดินในการทํางานที่เชื่อมโยงระหว่างภาครัฐ ภาคเอกชน และภาคประชาชน ซึ่งปัจจุบันภาครัฐได้ให้ความสําคัญกับปรัชญาเรื่องความมั่นคงของมนุษย์มากขึ้น โดยเฉพาะอย่างยิ่งการพัฒนาศักยภาพและการเสริมพลังของกลุ่มคนเหล่านี้ให้สามารถยืนอยู่ได้ด้วยตนเอง ควบคู่ไปกับการเร่งพัฒนาและปรับปรุงเงื่อนไขต่าง ๆ ที่เกี่ยวข้องกับการขอรับบริการทางสังคมและบริการอื่นที่ทางภาครัฐเป็นผู้จัดให้มีความยืดหยุ่นและเอื้อต่อกลุ่มผู้ด้อยโอกาสทางสังคมเหล่านี้มากขึ้น รวมทั้งการเพิ่มพื้นที่ทางสังคมให้กับภาคประชาสังคมและภาคเอกชนได้เข้ามามีส่วนร่วมในการพัฒนาศักยภาพของกลุ่มคนเหล่านี้
ปลัดกระทรวงแรงงาน กล่าวเพิ่มเติมว่า ผู้ด้อยโอกาสทางสังคมโดยเฉพาะกลุ่มคนพิการ ถือเป็นกลุ่มคนที่กระทรวงแรงงานได้ให้ความสําคัญเป็นอย่างยิ่งที่จะต้องให้ช่วยเหลือ สนับสนุน สร้างโอกาสในด้านต่าง ๆ เพื่อให้สามารถดํารงชีวิตอยู่ในสังคมได้อย่างมั่นคง ที่สําคัญคือต้องอยู่ได้อย่างมีศักดิ์ศรีและเท่าเทียมกับกลุ่มคนส่วนใหญ่ของประเทศ ซึ่งในวันนี้ถือเป็นวันที่บริษัท บางจาก คอร์ปอเรชั่น จํากัด (มหาชน) ได้สนองนโยบายของรัฐบาลในการยกระดับคุณภาพชีวิตของคนพิการให้มีความมั่นคงทางอาชีพ ลดความเหลื่อมล้ําทางสังคม ด้วยการเปิดโอกาสให้คนพิการได้เข้ามาเป็นส่วนหนึ่งขององค์กร
“ผมมั่นใจว่าคนพิการทุกท่านในวันนี้จะได้แสดงศักยภาพของตนเองให้ทุกภาคส่วนได้เห็นว่าคนพิการมีความสามารถที่จะสร้างสรรค์ผลงานในหน้าที่ได้อย่างมีประสิทธิภาพและเกิดประสิทธิผลอย่างสูงสุดขององค์กรต่อไป” นายบุญชอบ กล่าวทิ้งท้าย
บริษัท บางจาก คอร์ปอเรชั่น จํากัด (มหาชน) ได้ให้ความสําคัญและส่งเสริมพนักงาน การจ้างงานพนักงานพิการมาอย่างต่อเนื่อง ตั้งแต่ปี พ.ศ. 2561 เป็นต้นมา ซึ่งปัจจุบันได้จ้างพนักงานคนพิการเป็นพนักงานประจํา จํานวน 10 คน แบ่งเป็นเพศชาย 3 คน และเพศหญิง 7 คน ปฏิบัติงานในระดับ 1 – 2 ขององค์กร ครอบคลุมสายงานต่าง ๆ ประกอบด้วย กลุ่มงานบัญชีและการเงิน กลุ่มงานบริหารและพัฒนาศักยภาพองค์กร กลุ่มธุรกิจการตลาด รวมถึงกลุ่มธุรกิจโรงกลั่นและการค้าน้ํามัน
รัฐบาลไทย-ข่าวทำเนียบรัฐบาล-สุดปัง! 5 เดือนแรกปี 65 ไทยส่งออกสินค้าปศุสัตว์แล้วกว่า 1 แสนล้านบาท คาดครึ่งปีหลังยอดพุ่งต่อเนื่อง
วันอังคารที่ 28 มิถุนายน 2565
สุดปัง! 5 เดือนแรกปี 65 ไทยส่งออกสินค้าปศุสัตว์แล้วกว่า 1 แสนล้านบาท คาดครึ่งปีหลังยอดพุ่งต่อเนื่อง
.....
กระทรวงเกษตรและสหกรณ์ เผยข่าวน่ายินดีหลังสถานการณ์โควิดทั่วโลกดีขึ้นต่อเนื่อง เศรษฐกิจเริ่มฟื้นตัว และรัฐบาลประกาศเปิดประเทศ ส่งผลให้สินค้าปศุสัตว์ของไทยเป็นที่ต้องการทั่วโลก เพียง 5 เดือนแรกของปี 2565 มียอดส่งออกแล้วกว่า 1,014,611 ตัน คิดเป็นมูลค่า 106,656.17 ล้านบาท เพิ่มขึ้นถึง 20.82% (เทียบกับปี 2564) สะท้อนความเชื่อมั่นของประเทศคู่ค้าในการตรวจสอบ - ควบคุมคุณภาพการผลิตของไทย
.
สินค้าปศุสัตว์ยอดฮิตของไทย ได้แก่ เนื้อสัตว์และผลิตภัณฑ์แปรรูป เช่น เนื้อไก่แปรรูป/ สินค้ากลุ่ม Non-frozen เช่น ไข่ - ผลิตภัณฑ์ไข่ นม - ผลิตภัณฑ์นม น้ําผึ้ง รังนก ซุปไก่สกัด อาหารกระป๋อง/ อาหารสัตว์เลี้ยง (Pet food)/ อาหารปศุสัตว์
.
สําหรับแนวโน้มช่วงครึ่งปีหลังปีนี้ คาดว่ายอดการส่งออกจะยังคงสูงขึ้นต่อเนื่อง เนื่องจากไทยมีการเจรจาเปิดตลาดและขยายตลาดการส่งออกเพิ่มขึ้น เช่น สิงคโปร์ผ่อนปรนมาตรการนําเข้าสินค้าเนื้อสัตว์ปีกดิบ/ มาเลเซียเร่งนําเข้าเนื้อสัตว์ปีกจากไทยมากขึ้น/ ซาอุดีอาระเบียเริ่มนําเข้าไก่จากไทยหลังระงับมานาน พร้อมขึ้นทะเบียนโรงงานสัตว์ปีกไทยเพิ่มอีก 11 โรงงาน ฯลฯ
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ยินดีต่อความสำเร็จของ Thailand Pavilion ได้รับความนิยมมากที่สุดเป็นอันดับ 4 จากชาติที่ร่วมจัดแสดงทั้งหมด
วันจันทร์ที่ 25 เมษายน 2565
โฆษกรัฐบาลเผย นายกฯ ยินดีต่อความสําเร็จของ Thailand Pavilion ได้รับความนิยมมากที่สุดเป็นอันดับ 4 จากชาติที่ร่วมจัดแสดงทั้งหมด
โฆษกรัฐบาลเผย นายกฯ ยินดีต่อความสําเร็จของ Thailand Pavilion ได้รับความนิยมมากที่สุดเป็นอันดับ 4 จากชาติที่ร่วมจัดแสดงทั้งหมด
วันที่ 25 เมษายน 2565 นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ทราบข่าวและยินดีต่อความสําเร็จจากการจัดอาคารแสดงประเทศไทย (Thailand Pavilion) ในงาน “World Expo 2020 Dubai” ณ นครดูไบ ประเทศสหรัฐอาหรับเอมิเรตส์ Thailand Pavilion ที่จัดขึ้นภายใต้แนวคิด ‘การขับเคลื่อนสู่อนาคต’ ประสบความสําเร็จเป็นอย่างมาก ได้รับความนิยมอันดับ 4 จากชาติที่ร่วมจัดแสดงทั้งหมด 192 ประเทศ ซึ่งกระทรวงดิจิทัลเพื่อเศรษฐกิจและสังคม โดยสํานักงานส่งเสริมเศรษฐกิจดิจิทัล (DEPA) เป็นหน่วยงานหลักที่รับผิดชอบ ได้จัดแถลงข่าวประกาศความสําเร็จอาคารแสดงประเทศไทย พร้อมเปิดเผยว่า ตลอดการจัดงาน World Expo 2020 Dubai ระหว่างวันที่ 1 ต.ค. 64 ถึง 31 มี.ค. 65 ที่ผ่านมา Thailand Pavilion มีผู้เข้าชมกว่า 2.35 ล้านคน หรือคิดเป็นร้อยละ 9.8 จากจํานวนผู้เข้าชมงานทั้งหมด ซึ่งเกินกว่าเป้าหมายที่ตั้งไว้ที่ร้อยละ 7 ได้รับรางวัลความนิยมรองจากประเทศซาอุดีอาระเบีย ปากีสถาน และสหรัฐอาหรับเอมิเรตส์ จากการเก็บข้อมูลสถิติของ Google Public Review
นายธนกรกล่าวว่า นอกจากได้รับความนิยมเป็นอันดับต้น ๆ แล้ว ตลอดช่วงเวลาการจัดงานที่ผ่านมา Thailand Pavilion ยังได้รับรางวัลที่แสดงให้เห็นถึงความนิยมและความชื่นชอบประเทศไทยจากผู้คนทั่วโลก จากรางวัลขวัญใจมหาชน Honorable mention ประเภท EDITOR'S CHOICE AWARD 2022 จากนิตยสาร Exhibitor Magazine ซึ่งเป็นนิตยสารชั้นนําด้าน Exhibition จากสหรัฐอเมริกา รวมถึงการสํารวจความพึงพอใจของผู้เข้าชมอาคารแสดงประเทศไทย พบว่า ผู้ชมกว่าร้อยละ 82 ชื่นชอบอาคารแสดงประเทศไทยมากกว่าอาคารอื่น ๆ และผู้ชมกว่าร้อยละ 95 ต้องการเดินทางท่องเที่ยวประเทศไทยหลังจากได้เข้าชมอาคาร งาน World Expo นี้ ถือเป็นงานยิ่งใหญ่อันดับ 3 รองจากกีฬาโอลิมปิกและฟุตบอลโลก ภายในงาน จัดขึ้นเป็นประจําทุก ๆ 5 ปี เพื่อแสดงศักยภาพของประเทศ ทั้งในด้านสถาปัตยกรรม ศิลปกรรม และเทคโนโลยี ให้เกิดการแลกเปลี่ยนความรู้ เกิดการค้าระหว่างประเทศ การลงทุน การต่อยอดทางธุรกิจและอุตสาหกรรมใหม่ ๆ รวมทั้งยังเป็นการสอดแทรกนําเสนอ soft power ของไทยซึ่งเป็นนโยบายที่ พลเอก ประยุทธ์ จันทร์โอชา นายกรัฐมนตรี ให้ความสําคัญ ทั้งในด้านเอกลักษณ์ความเป็นไทย การแสดง ดนตรี นาฏศิลป์ และอาหารไทย ที่มีสามารถดึงดูดให้คนเข้ามาชมการแสดงเป็นจํานวนมาก รวมทั้งเป็นที่ชื่นชอบ และได้รับความนิยมอย่างมากของผู้ที่มาร่วมงาน
นายธนกรกล่าวอีกว่า นายกฯ ขอบคุณทุกหน่วยงานที่เกี่ยวข้อง ทั้งภาครัฐและภาคเอกชนที่ร่วมกันจัดอาคาร นําเสนอศักยภาพและแสดงฝีมือของคนไทยและประเทศไทยจนเป็นที่ประจักษ์ในเวทีโลก ทั้งนี้ นายกฯ ยังชื่นชมถึงความมุ่งมั่น ตั้งใจ และทุ่มเทของเยาวชน และทีมงานอาคารแสดงประเทศไทยกว่า 60 ชีวิต ที่สร้างความประทับใจจนอาคารแสดงประเทศไทยได้รับความนิยมเป็นอย่างมาก การเข้าร่วมมหกรรมโลกครั้งนี้ยังช่วยเปิดโอกาสให้กับผู้ประกอบการ SMEs ในการเผยแพร่สินค้าไทยที่มีศักยภาพในการจําหน่ายและมีโอกาสเติบโตในภูมิภาคตะวันออกกลาง ซึ่งเป็นศูนย์กระจายสินค้าไปยังภูมิภาคใกล้เคียงได้อีกด้วย
รัฐบาลไทย-ข่าวทำเนียบรัฐบาล-รมว.สุชาติ ถกความร่วมมือ ทูตอิสราเอล เร่งขยายตลาดแรงงาน ช่วยคนไทยมีงานทำ นำรายได้เข้าประเทศ
วันอังคารที่ 19 เมษายน 2565
รมว.สุชาติ ถกความร่วมมือ ทูตอิสราเอล เร่งขยายตลาดแรงงาน ช่วยคนไทยมีงานทํา นํารายได้เข้าประเทศ
- -
เมื่อวันที่ 19 เมษายน 2565นายสุชาติ ชมกลิ่น รัฐมนตรีว่าการกระทรวงแรงงานให้การต้อนรับนางออร์นา ซากิฟ (Ms.Orna Sagiv) เอกอัครราชทูตรัฐอิสราเอลประจําประเทศไทยและคณะ ในโอกาสเข้าพบรัฐมนตรีว่าการกระทรวงแรงงาน เพื่อหารือเกี่ยวกับประเด็นการจัดส่งแรงงานไทยไปทํางานภาคเกษตรในรัฐอิสราเอล ณ ห้องจัตุมงคล ชั้น 6 อาคารกระทรวงแรงงาน โดยมี นายสุทธิ สุโกศล ประจําสํานักเลขาธิการนายกรัฐมนตรี ปฏิบัติหน้าที่ประจํากระทรวงแรงงาน นางเธียรรัตน์ นะวะมะวัฒน์ โฆษกกระทรวงแรงงาน (ฝ่ายการเมือง) นายบุญชอบ สุทธมนัสวงษ์ ปลัดกระทรวงแรงงาน นายไพโรจน์ โชติกเสถียร อธิบดีกรมการจัดหางานพร้อมด้วยผู้บริหารระดับสูงกระทรวงแรงงาน เข้าร่วมในครั้งนี้ด้วย
นายสุชาติกล่าวว่า ขอขอบคุณท่านเอกอัครราชทูตรัฐอิสราเอลประจําประเทศไทยที่ได้ดูแลพี่น้องแรงงานไทยที่ไปทํางานในรัฐอิสราเอลเป็นอย่างดี ซึ่งรัฐบาลภายใต้การนําของพล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมและกระทรวงแรงงานภายใต้การกํากับดูแลของพล.อ.ประวิตร วงษ์สุวรรณ รองนายกรัฐมนตรีได้ฝากขอบคุณท่านทูตฯ ด้วยที่ทําให้คนไทยมีงานทํา มีอาชีพ และท่านได้ให้ความสําคัญกับการส่งเสริมแรงงานไทยให้เดินทางไปทํางานต่างประเทศ เพื่อการมีงานทํา นํารายได้เข้าประเทศ ซึ่งกระทรวงแรงงานต้องขอขอบคุณรัฐบาลแห่งรัฐอิสราเอลที่ได้ดําเนินการตามข้อตกลงด้านแรงงานเรื่องการจ้างแรงงานไทยทํางานชั่วคราวในภาคเกษตรในรัฐอิสราเอล ภายใต้โครงการ “ความร่วมมือไทย-อิสราเอล เพื่อการจัดหางาน (Thailand-Israel Cooperation on the Placement of Workers : TIC) มาอย่างต่อเนื่อง
นายสุชาติยังได้กล่าวถึงการหารือประเด็นแนวทางการจัดส่งแรงงานไทยไปทํางานในรัฐอิสราเอล เพื่อปรับปรุงกระบวนการจัดส่งให้มีคุณภาพและประสิทธิภาพมากย่ิงขึ้น เพื่ออํานวยความสะดวกแก่แรงงานไทย เนื่องจากทางการอิสราเอลได้เพิ่มโควตาให้มีการจัดส่งจากเดิม 5,000 คนเป็น 6,800 คน นอกจากนี้ ทั้งสองฝ่ายยังได้หารือถึงแนวทางการให้แรงงานไทยได้วีซ่าอุตสาหกรรม (Industrial Visa) เนื่องจากนายจ้างอิสราเอลยอมรับในช่างเชื่อมฝีมือคนไทยมากกว่าชาติอื่น ๆ และต้องการช่างเชื่อมเป็นจํานวนมาก ซึ่งถือเป็นโอกาสที่ดีที่จะให้คนแรงงานไทยสามารถไปทํางานในภาคอุตสาหกรรมได้ นอกเหนือจากภาคเกษตรที่ทําอยู่แล้ว
ทั้งนี้ ตั้งแต่ปี 2555 จนถึงปัจจุบัน กระทรวงแรงงาน โดยกรมการจัดหางานได้จัดส่งแรงงานไทยไปทํางานภาคเกษตรในรัฐอิสราเอลแล้วจํานวน 50,868 คน แรงงานที่ไปทํางานส่วนใหญ่จะเดินทางไปทํางานกับนายจ้างในกิจการภาคเกษตรและกิจการปศุสัตว์ มีระยะเวลาการจ้างงานครั้งแรก 2 ปี และสามารถต่อสัญญาจ้างได้อีก 3 ปี 3 เดือน รวมเป็นไม่เกิน 5 ปี 3 เดือน จะได้รับค่าจ้างขั้นต่ําจํานวน 5,300 เชคเกลอิสราเอล โดยแรงงานไทยเหล่านี้ เมื่ออยู่ครบสัญญาจะนําประสบการณ์ทางเกษตรที่ได้รับจากการทํางานกลับมาพัฒนาประเทศและประกอบอาชีพของตนเองต่อไป
รัฐบาลไทย-ข่าวทำเนียบรัฐบาล-รมว.ดีอีเอส เตรียมเซ็นปิดเว็บวันนี้ เร่งตรวจสอบผิดฟอกเงิน หรือไม่
วันพุธที่ 30 มีนาคม 2565
รมว.ดีอีเอส เตรียมเซ็นปิดเว็บวันนี้ เร่งตรวจสอบผิดฟอกเงิน หรือไม่
รมว.ดีอีเอส เผยพร้อมเซ็นปิดเว็บวันนี้ รอตํารวจตรวจสอบมังกรฟ้า เข้าข่ายฟอกเงินหรือไม่
นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจเเละสังคม เปิดเผยถึงกรณีเว็บมังกรฟ้า ว่า ขณะนี้ทางกระทรวงดิจิทัลเพื่อเศรษฐกิจและสังคม อยู่ระหว่างรวบรวมพยานหลักฐานร่วมกับเจ้าหน้าที่ ท่านพลตํารวจโทสุรเชษฐ์ หักพาล ได้ประสานร่วมกับทางกระทรวงฯ และเตรียมเอกสารกันอยู่ เมื่อพร้อมก็ยื่นขอคําสั่งศาลเพื่อยื่นปิดกั้นเว็บวันนี้ เเต่การยื่นคําร้องต่อศาลต้องเป็นวันพรุ่งนี้ เพราะต้องเตรียม พยาน และการให้การในศาล ของฝั่ง ตํารวจ กองสลาก และ กองกฎหมายของกระทรวงดิจิทัลเพื่อเศรษฐกิจเเละสังคม เนื่องจากเป็นคดีใหญ่ ต้องเตรียมไปขึ้นศาลจึงต้องดูให้ละเอียด และต้องเตรียมการเอกสารของพยานให้พร้อม
ส่วนกรณีที่บริษัทมังกรฟ้า จะยื่นคัดค้านการปิดเว็บก็สามารถทําได้ จากที่ทราบทางศาลจะมีการรับฟังคําอุทธรณ์หรือคําร้องคัดค้านของผู้เสียหายด้วย ซึ่งจะเปิดโอกาสให้บริษัทมังกรฟ้าสามารถไปคัดค้านคําร้องขอปิดเว็บได้ ซึ่งทางบริษัทมังกรฟ้าสามารถให้ข้อมูลกับศาลได้ แต่ขึ้นอยู่กับอํานาจของศาลที่จะตัดสินใจว่าจะรับฟังข้อมูล พยานหลักฐานและตัดสินใจอย่างไร
วันนี้ก็ได้ให้โอกาสทั้ง 2 ฝ่ายได้ชี้แจงในศาลขณะนี้เจ้าหน้าที่ตํารวจก็มีการสอบสวนสืบสวนรวบรวบพยานหลักฐานเว็บไซต์อื่นๆที่ทําธุรกิจในลักษณะเดียวกันแล้ว ถ้ามีความผิดตามกฎหมายก็จะส่งข้อมูลมาทางกระทรวงดิจิทัลฯ เพื่อดําเนินการปิดเว็บ ทางตํารวจก็ดําเนินการทางคดีต่อไป ถ้ามีการหลอกลวงประชาชนคือไม่มีโควต้าฉลากแล้วไปขายหรือไปขายเกินจากสิ่งที่มีถือเป็นการหลอกลวงประชาชน และขายเกินราคาก็มีความผิดด้วย รวมถึงเข้าข่ายเป็นเจ้ามือการพนันด้วย เพราะว่าไม่มีหวยแล้วไปขายและรับแทงหวย พูดง่ายๆเลยครับใครถูกก็ไปขึ้นรางวัลใครไม่ถูกก็กินรวบไป ก็ทําตัวเหมือนเจ้ามือหวยอันนี้ก็มีความผิดด้วย เพราะฉะนั้นอยู่ที่การรวบรวมพยานหลักฐานจากการสืบสวนของเจ้าหน้าที่เป็นกรณีๆไป
ส่วนจะเข้าข่ายการฟอกเงินหรือไม่นั้น เป็นเรื่องต่อเนื่องที่ทางเจ้าหน้าที่ก็ต้องไปตรวจสอบเส้นทางการเงินว่ามีเงินจํานวนมาก ปีหนึ่งหรือเดือนหนึ่งหลายล้านบาท น่าจะเกินวงเงินอยู่แล้ว และมีการแจ้ง ป.ป.ง.หรือไม่ หรือว่ามีการดําเนินตามขั้นตอนกฎหมายหรือไม่ และมีการยักย้ายถ่ายเทไปทิศทางใดบ้าง อันนี้ทางเจ้าหน้าที่ตํารวจเค้าติดตามเส้นทางงานเงินแน่นอน
********************
รัฐบาลไทย-ข่าวทำเนียบรัฐบาล-ครม.เห็นชอบให้วันที่ 3 เมษายน ของทุกปี เป็น “วันน้ำบาดาลแห่งชาติ”
วันอังคารที่ 21 มิถุนายน 2565
ครม.เห็นชอบให้วันที่ 3 เมษายน ของทุกปี เป็น “วันน้ําบาดาลแห่งชาติ”
ครม.เห็นชอบให้วันที่ 3 เมษายน ของทุกปี เป็น “วันน้ําบาดาลแห่งชาติ”
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 21 มิถุนายน 2565 ว่า ครม.เห็นชอบให้วันที่ 3 เมษายน ของทุกปี เป็น “วันน้ําบาดาลแห่งชาติ” เพื่อใช้ในการรณรงค์เผยแพร่ประชาสัมพันธ์ให้ทุกภาคส่วนได้น้อมรําลึกและซาบซึ้งในพระมหากรุณาธิคุณของสถาบันพระมหากษัตริย์กับการอนุรักษ์ทรัพยากรน้ําบาดาล และร่วมกันสืบสานพระราชปณิธานในการร่วมดูแล รักษา ปกป้องทรัพยากรน้ําบาดาลให้เกิดความยั่งยืนตลอดไป ซึ่งการใช้น้ําบาดาลเริ่มต้นตั้งแต่สมัยรัชกาลที่ 5 มีการเจาะน้ําบาดาลบ่อแรกของประเทศ ณ โรงพยาบาลเทียนหัว ย่านเยาวราช กรุงเทพมหานคร ทั้งนี้ วันที่ 3 เมษายน 2565 เป็นวันที่พระบาทสมเด็จพระวชิรเกล้าเจ้าอยู่หัว รัชกาลที่ 10 และสมเด็จพระนางเจ้าฯ พระบรมราชินี เสด็จพระราชดําเนินไปทรงเปิดโครงการจัดหาน้ําบาดาลขนาดใหญ่แก้ปัญหาภัยแล้งอันเนื่องมาจากพระราชดําริ ตําบลหนองฝ้าย อําเภอเลาขวัญ จังหวัดกาญจนบุรี
รัฐบาลไทย-ข่าวทำเนียบรัฐบาล-๕ ธันวาคม วันคล้ายวันพระบรมราชสมภพ พระบาทสมเด็จพระบรมชนกาธิเบศร มหาภูมิพลอดุลยเดชมหาราชบรมนาถบพิตร
วันอาทิตย์ที่ 5 ธันวาคม 2564
๕ ธันวาคม วันคล้ายวันพระบรมราชสมภพ พระบาทสมเด็จพระบรมชนกาธิเบศร มหาภูมิพลอดุลยเดชมหาราชบรมนาถบพิตร
วันชาติ และวันพ่อแห่งชาติ
น้อมสํานึกในพระมหากรุณาธิคุณอันหาที่สุดมิได้
ข้าพระพุทธเจ้า ข้าราชการ พนักงานราชการ และลูกจ้าง กระทรวงกลาโหม
#๕ธันวาคม
#วันชาติ #วันพ่อแห่งชาติ
รัฐบาลไทย-ข่าวทำเนียบรัฐบาล-โฆษกรัฐบาลเผย "นายก" กำชับดูแลราคาน้ำมันปาล์มขวด ชี้เป็นไปตามกลไกตลาดโลก เชื่อจะดีขึ้นและเกษตรกรได้ประโยชน์ ย้ำราคาหมูยังทรงตัวพร้อมเสริมทันทีหากผลผลิตขาดตลาด
วันพุธที่ 10 พฤศจิกายน 2564
โฆษกรัฐบาลเผย "นายก" กําชับดูแลราคาน้ํามันปาล์มขวด ชี้เป็นไปตามกลไกตลาดโลก เชื่อจะดีขึ้นและเกษตรกรได้ประโยชน์ ย้ําราคาหมูยังทรงตัวพร้อมเสริมทันทีหากผลผลิตขาดตลาด
โฆษกรัฐบาลเผย "นายก" กําชับดูแลราคาน้ํามันปาล์มขวด ชี้เป็นไปตามกลไกตลาดโลก เชื่อจะดีขึ้นและเกษตรกรได้ประโยชน์ ย้ําราคาหมูยังทรงตัวพร้อมเสริมทันทีหากผลผลิตขาดตลาด
นายธนกร วังบุญคงชนะ โฆษกประจําสํานักนายกรัฐมนตรี เปิดเผยถึงสถานการณ์ราคาน้ํามันปาล์มบรรจุขวดปรับตัวสูงขึ้นในช่วงนี้ว่า เป็นไปตามกลไกตลาดโลก เนื่องจากผลผลิตปาล์มของอินโดนีเซียและมาเลเซียซึ่งถือเป็นผู้ผลิตรายสําคัญออกสู่ตลอดน้อยลงมากกว่า 5% อันเป็นผลจากสถานการณ์โควิด ทําให้ราคาน้ํามันปาล์มในตลาดโลกสูงขึ้นอย่างต่อเนื่อง โดยพลเอก ประยุทธ์ จันทร์โอชา นายกรัฐมนตรีและ รมว.กลาโหม ได้ติดตามสถานการณ์และกําชับให้กระทรวงพาณิชย์เร่งบรรเทาความเดือดร้อนของผู้บริโภค ซึ่งล่าสุดกระทรวงพาณิชย์รายงานว่าได้ขอความร่วมมือผู้ประกอบการโรงสกัดตรึงราคาน้ํามันปาล์มดิบให้มากที่สุด และจากการสํารวจราคาน้ํามันปาล์มบรรจุขวดในห้างค้าปลีกค้าส่งอยู่ที่ 50 – 53 บาท/ขวด แต่จะเป็นการปรับตัวในระยะสั้นตามภาวการณ์ของตลาดโลก และในช่วงปลายปีจะมีปริมาณน้ํามันถั่วเหลืองเข้ามาทดแทนน้ํามันปาล์มมากขึ้นเพื่อเป็นทางเลือกสําหรับประชาชน
อย่างไรก็ตาม จากสถานการณ์ผลผลิตปาล์มในตลาดโลกที่ลดลงนั้นกลับส่งผลให้ประเทศไทยสามารถส่งออกน้ํามันปาล์มดิบได้มากขึ้น และราคาผลปาล์มของไทยปรับตัวสูงขึ้นโดยเฉลี่ยตั้งแต่เดือน ม.ค. - พ.ย 64 อยู่ที่ 6.76 บาท/กก. ขณะที่ช่วงสัปดาห์ที่ผ่านมาเกษตรกรที่ผลิตปาล์มคุณภาพดีสามารถขายได้ในราคา 10 บาท/กก. ถือว่าสูงสุดในรอบ 10 ปี จากเดิมเมื่อปีที่แล้วขายได้เฉลี่ย 4.78 บาท/กก. หรือเพิ่มขึ้นประมาณ 41% ทําให้ชาวสวนปาล์มได้รับประโยชน์อย่างมาก
นายธนกร กล่าวว่า ส่วนกรณีที่สมาคมผู้เลี้ยงสุกรแห่งชาติได้ประกาศจะปรับราคาสุกรมีชีวิต เป็น 84 บาท/กก. ก่อนหน้านี้นั้น จากการติดตามสถานการณ์ของกระทรวงพาณิชย์พบว่าราคาซื้อขายและส่งมอบยังอยู่ที่ไม่เกิน 80 บาท/กก. ตามที่ทางกระทรวงขอความร่วมมือไว้ ส่วนราคาจําหน่ายปลีกหมูเนื้อแดงไม่ตัดแต่งอยู่ที่ 135 – 140 บาท/กก. ราคาจําหน่ายปลีกหมูเนื้อแดงตัดแต่งอยู่ที่ 145 – 150 บาท/กก. ซึ่งเป็นราคาเดียวกับปีก่อน ขณะที่หมูเนื้อแดงชําแหละในห้างค้าปลีกค้าส่ง พบว่าราคายังอยู่ที่ 119 – 122 บาท/กก. อย่างไรก็ตามแม้ว่าปีนี้ผลผลิตสุกรจะลดลงจากปีก่อนแต่ปริมาณเนื้อสุกรชําแหละในสต็อกยังมีอยู่พอสมควรและเชื่อว่าจะเพียงพอกับความต้องการ โดยกระทรวงพาณิชย์และกระทรวงเกษตรและสหกรณ์จะร่วมกันทํางานอย่างใกล้ชิด และจะประสานกับสมาคมผู้เลี้ยงสุกรนําเนื้อสุกรชําแหละเข้าไปเสริมในตลาดหรือจัดจําหน่ายหมูธงฟ้าราคาประหยัดให้กับผู้บริโภคหากช่วงใดที่ปริมาณผลผลิตเข้าสู่ตลาดไม่เพียงพอ
..........................................
รัฐบาลไทย-ข่าวทำเนียบรัฐบาล-ผู้ช่วยรมว.วธ.เป็นประธานพิธีเปิดงานมหกรรมวัฒนธรรมแห่งชาติ วิถีถิ่น วิถีไทย “เสน่ห์หนังเมืองโนรา รังสรรค์ศิลป์ถิ่นใต้”
วันศุกร์ที่ 11 กุมภาพันธ์ 2565
ผู้ช่วยรมว.วธ.เป็นประธานพิธีเปิดงานมหกรรมวัฒนธรรมแห่งชาติ วิถีถิ่น วิถีไทย “เสน่ห์หนังเมืองโนรา รังสรรค์ศิลป์ถิ่นใต้”
ผู้ช่วยรมว.วธ.เป็นประธานพิธีเปิดงานมหกรรมวัฒนธรรมแห่งชาติ วิถีถิ่น วิถีไทย “เสน่ห์หนังเมืองโนรา รังสรรค์ศิลป์ถิ่นใต้”
วันที่ ๑๑ กุมภาพันธ์ ๒๕๖๕ เวลา ๑๘.๓๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม มอบหมายให้ นายปรเมศวร์ งามพิเชษฐ์ ผู้ช่วยรัฐมนตรีประจํากระทรวงวัฒนธรรม เป็นประธานพิธีเปิดงานมหกรรมวัฒนธรรมแห่งชาติ วิถีถิ่น วิถีไทย “เสน่ห์หนังเมืองโนรา รังสรรค์ศิลป์ถิ่นใต้” โดยมีนางยุพา ทวีวัฒนะกิจบวร ปลัดกระทรวงวัฒนธรรม นายกฤษฎา คงคะจันทร์ หัวหน้าผู้ตรวจราชการกระทรวงวัฒนธรรม นายวิญญ์ สิทธิเชนทร์ รองผู้ว่าราชการจังหวัดพัทลุง ผู้บริหารกระทรวงวัฒนธรรม วัฒนธรรมจังหวัดภาคใต้ ผู้แทนองค์กรปกครองส่วนท้องถิ่น นักแสดงจากสถาบันบัณฑิตพัฒศิลป์ และแขกผู้มีเกียรติเข้าร่วมงาน ซึ่งงานดังกล่าวกําหนดจัดขึ้นระหว่างวันที่ ๑๑ - ๑๓ กุมภาพันธ์ ๒๕๖๕ ณ ตลาดน้ําทะเลน้อย อําเภอควนขนุน จังหวัดพัทลุง
รัฐบาลไทย-ข่าวทำเนียบรัฐบาล-ผู้ว่าการรถไฟแห่งประเทศไทย ขอบคุณในทุกความเห็นและความห่วงใยต่อการพัฒนาสถานีลำโพง พร้อมนำมาประกอบการพิจารณาเพื่อประโยชน์สูงสุดต่อส่วนร่วม ควบคู่กับการดำรงรักษาหัวลำโพงไว้
วันศุกร์ที่ 3 ธันวาคม 2564
ผู้ว่าการรถไฟแห่งประเทศไทย ขอบคุณในทุกความเห็นและความห่วงใยต่อการพัฒนาสถานีลําโพง พร้อมนํามาประกอบการพิจารณาเพื่อประโยชน์สูงสุดต่อส่วนร่วม ควบคู่กับการดํารงรักษาหัวลําโพงไว้
ผู้ว่าการรถไฟแห่งประเทศไทย ขอขอบคุณในทุกความห่วงใยที่มีต่อการรถไฟแห่งประเทศไทย และสถานีหัวลําโพง และขอน้อมรับฟังทุกความคิดเห็น และทุกข้อเสนอแนะ พร้อมทั้งยินดีที่จะรวบรวมนําทุกความเห็นมาเป็นส่วนประกอบสําคัญในการพิจารณาวางแผนการพัฒนาพื้นที่สถานีหัวลําโพง
ตามที่มีตัวแทนจากหลายภาคส่วนทั้งนักวิชาการ ภาคประชาสังคม พี่น้องประชาชน ตลอดจนตัวแทนคนรถไฟ ได้แสดงความห่วงใยและมีการเสนอความคิดเห็นอย่างหลากหลาย เกี่ยวกับแนวทางการพัฒนาพื้นที่เชิงพาณิชย์ของสถานีกรุงเทพ (หัวลําโพง) ที่จะเกิดขึ้นในอนาคต หลังเปิดสถานีกลางบางซื่ออย่างเป็นทางการ กระผม นายนิรุฒ มณีพันธ์ ผู้ว่าการรถไฟแห่งประเทศไทย ขอขอบคุณในทุกความห่วงใยที่มีต่อการรถไฟแห่งประเทศไทย (รฟท.) และสถานีหัวลําโพง และขอน้อมรับฟังทุกความคิดเห็น และทุกข้อเสนอแนะ พร้อมทั้งยินดีที่จะรวบรวมนําทุกความเห็นมาเป็นส่วนประกอบสําคัญในการพิจารณาวางแผนการพัฒนาพื้นที่สถานีหัวลําโพงในอนาคต ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม และพล.อ.ประยุทธ์ จันทร์โอชา นายกรัฐมนตรี ที่ให้มีการเปิดรับฟังความคิดเห็นจากทุกภาคส่วนอย่างรอบด้าน
สถานีหัวลําโพง เป็นสถานที่สําคัญทางประวัติศาสตร์อันทรงคุณค่าของคนไทย ได้รับพระมหากรุณาธิคุณจากพระบาทสมเด็จพระเจ้าอยู่หัวรัชกาลที่ 5 ทรงมี พระราชดําริและทรงประกอบพระราชพิธีเริ่มก่อสร้างสถานีหัวลําโพงด้วยพระองค์เอง สถานีหัวลําโพงจึงเปรียบเสมือนเป็นสมบัติของชาติ และเป็นศูนย์รวมวิถีชีวิตของคนไทยตั้งแต่อดีต เรื่อยมาจนถึงปัจจุบัน
“ผมขอยืนยันว่า ในฐานะผู้ว่าการรถไฟฯ พร้อมทําหน้าที่ดูแลสถานีหัวลําโพงให้เกิดประโยชน์ต่อส่วนรวมสูงสุด โดยจะไม่มีการทําลายหรือรื้อทิ้งตามกระแสข่าวอย่างแน่นอน และในวันที่ 14 ธันวาคม 2564 การรถไฟฯ จะมีการเปิดเวทีสาธารณะเพื่อรับฟังความคิดเห็นเกี่ยวกับสถานีหัวลําโพง ทั้งเรื่องแผนการพัฒนาพื้นที่ รวมถึงการเดินรถไฟเข้าสถานีหัวลําโพง ตลอดจนการเปิดช่องทางรับฟังความเห็นจากส่วนอื่นๆ เพื่อนํามาประกอบการพิจารณาอย่างรอบด้าน ในการพัฒนาพื้นที่สถานีหัวลําโพงให้เกิดประโยชน์สูงสุดต่อส่วนรวม ควบคู่กับดํารงไว้ในฐานะสมบัติของชาติสืบไป”
รัฐบาลไทย-ข่าวทำเนียบรัฐบาล-รองนายกรัฐมนตรี เป็นประธานการประชุมคณะกรรมการกองทุนพัฒนาสื่อปลอดภัยและสร้างสรรค์ ครั้งที่ ๕/๒๕๖๔
วันพฤหัสบดีที่ 24 มิถุนายน 2564
รองนายกรัฐมนตรี เป็นประธานการประชุมคณะกรรมการกองทุนพัฒนาสื่อปลอดภัยและสร้างสรรค์ ครั้งที่ ๕/๒๕๖๔
การประชุมคณะกรรมการกองทุนพัฒนาสื่อปลอดภัยและสร้างสรรค์ ครั้งที่ ๕/๒๕๖๔ ผ่านระบบเครือข่ายการประชุมทางไกล (Video Conference)
วันที่ ๒๔ มิถุนายน ๒๕๖๔ เวลา ๑๓.๓๐ น. นายวิษณุ เครืองาม รองนายกรัฐมนตรี เป็นประธานการประชุมคณะกรรมการกองทุนพัฒนาสื่อปลอดภัยและสร้างสรรค์ ครั้งที่ ๕/๒๕๖๔ โดยมี นายอิทธิพล คุณปลื้ม รัฐมนตรีว่าการกระทรวงวัฒนธรรม นางยุพา ทวีวัฒนะกิจบวร ปลัดกระทรวงวัฒนธรรม นายธนกร ศรีสุขใส ผู้จัดการกองทุนพัฒนาสื่อปลอดภัยและสร้างสรรค์ และคณะกรรมการกองทุนพัฒนาสื่อปลอดภัยและสร้างสรรค์ เข้าร่วมประชุมผ่านระบบเครือข่ายการประชุมทางไกล (Video Conference) ณ ศูนย์ประชุมกระทรวงวัฒนธรรม ชั้น ๘ กระทรวงวัฒนธรรม
รัฐบาลไทย-ข่าวทำเนียบรัฐบาล-รัฐมนตรีเกษตรฯ ส่งมอบฟ้าทะลายโจร ผ่านกรมส่งเสริมการเกษตร
วันเสาร์ที่ 16 ตุลาคม 2564
รัฐมนตรีเกษตรฯ ส่งมอบฟ้าทะลายโจร ผ่านกรมส่งเสริมการเกษตร
รัฐมนตรีเกษตรฯ ส่งมอบฟ้าทะลายโจร ผ่านกรมส่งเสริมการเกษตร ให้เกษตรกรนําไปขยายพันธุ์ กว่า 2 ล้านต้น ทั่วประเทศ
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ ส่งมอบต้นพันธุ์ฟ้าทะลายโจร จากโครงการผลิตขยายต้นพันธุ์ฟ้าทะลายโจร จํานวน 100,000 ต้น แก่เกษตรกรในสงขลา และจํานวนอีก 140,000 ต้น ในพื้นที่ภาคใต้จังหวัดอื่น ๆ โดยนายเข้มแข็ง ยุติธรรมดํารง อธิบดีกรมส่งเสริมการเกษตร เป็นผู้แทนรับมอบ และมอบหมายให้กรมส่งเสริมการเกษตรนําไปส่งมอบให้ถึงมือเกษตรกรต่อไป ซึ่งโครงการผลิตขยายต้นพันธุ์ฟ้าทะลายโจร เป็นโครงการที่เล็งเห็นถึงความสําคัญของพืชสมุนไพรไทย อย่างฟ้าทะลายโจร ที่ต้องการส่งเสริมและพัฒนาให้พืชสมุนไพรได้ขยายออกสู่ตลาดในวงกว้าง และในสถานการณ์การแพร่ระบาดของไวรัสโควิด-19 ฟ้าทะลายโจรจะช่วยลดความรุนแรงของโรคในผู้ป่วยโรคโควิด-19 ในกรณีอาการยังไม่หนักได้
ด้าน นายเข้มแข็ง ยุติธรรมดํารง อธิบดีกรมส่งเสริมการเกษตร กล่าวเพิ่มเติมว่า โครงการผลิตขยายต้นพันธุ์ฟ้าทะลายโจร มีเป้าหมายในการผลิตต้นพันธุ์ฟ้าทะลายโจร ดําเนินการผลิตโดยศูนย์ขยายพันธุ์พืชรวม 10 ศูนย์ ได้แก่ จังหวัดชลบุรี ตรัง นครราชสีมา นครศรีธรรมราช บุรีรัมย์ พิษณุโลก มหาสารคาม ลําพูน สุพรรณบุรี และอุดรธานี ภายใต้การกํากับของกองขยายพันธุ์พืช กรมส่งเสริมการเกษตร เพื่อสนับสนุนให้เกษตรกรและประชาชนทั่วไป ผ่านสํานักงานเกษตรจังหวัดทั้ง 77 จังหวัดทั่วประเทศ และศูนย์เรียนรู้การเพิ่มประสิทธิภาพการผลิตสินค้าเกษตร (ศพก.) จํานวน 882 ศูนย์ รวมทั้งสนับสนุนให้แก่เกษตรกรและประชาชนทั่วไปที่มาใช้บริการ ณ ที่ตั้งของศูนย์ขยายพันธุ์พืชทั้ง 10 แห่ง รวมทั้งสิ้น 2,000,000 ต้น โดยขณะนี้ได้เริ่มส่งมอบผ่านศูนย์ขยายพันธุ์พืชรวม 10 ศูนย์ ได้แก่ จังหวัดชลบุรี ตรัง นครราชสีมา นครศรีธรรมราช บุรีรัมย์ พิษณุโลก มหาสารคาม ลําพูน สุพรรณบุรี และอุดรธานี แล้ว
รัฐบาลไทย-ข่าวทำเนียบรัฐบาล-พระบาทสมเด็จพระเจ้าอยู่หัว และสมเด็จพระนางเจ้า ฯ พระบรมราชินี พระราชทาน รถเก็บตัวอย่างชีวนิรภัย จำนวน 1 คัน เพื่อตรวจหาเชื้อโควิด 19 เชิงรุกในชุมชน
วันศุกร์ที่ 20 สิงหาคม 2564
พระบาทสมเด็จพระเจ้าอยู่หัว และสมเด็จพระนางเจ้า ฯ พระบรมราชินี พระราชทาน รถเก็บตัวอย่างชีวนิรภัย จํานวน 1 คัน เพื่อตรวจหาเชื้อโควิด 19 เชิงรุกในชุมชน
พระบาทสมเด็จพระเจ้าอยู่หัว และสมเด็จพระนางเจ้า ฯ พระบรมราชินี ทรงพระกรุณาโปรดเกล้าโปรดกระหม่อมพระราชทานรถเก็บตัวอย่างชีวนิรภัยเพิ่มเติมแก่กระทรวงสาธารณสุข
พระบาทสมเด็จพระเจ้าอยู่หัว และสมเด็จพระนางเจ้า ฯ พระบรมราชินี ทรงพระกรุณาโปรดเกล้าโปรดกระหม่อมพระราชทานรถเก็บตัวอย่างชีวนิรภัยเพิ่มเติมแก่กระทรวงสาธารณสุข เพื่อค้นหาผู้ติดเชื้อโควิด 19 เชิงรุก ในชุมชน และพื้นที่ระบาด นับเป็นพระมหากรุณาธิคุณเป็นล้นพ้นอย่างหาที่สุดมิได้
วันนี้ (20 สิงหาคม 2564) ที่ กระทรวงสาธารณสุข นายแพทย์เกียรติภูมิ วงศ์รจิต ปลัดกระทรวงสาธารณสุขให้สัมภาษณ์ว่า ได้มอบหมายให้นายแพทย์โอภาส การย์กวินพงศ์ อธิบดีกรมควบคุมโรค เป็นผู้แทนรับพระราชทาน รถเก็บตัวอย่างชีวนิรภัย ที่พระบาทสมเด็จพระเจ้าอยู่หัว และสมเด็จพระนางเจ้า ฯ พระบรมราชินี ทรงพระกรุณาโปรดเกล้าโปรดกระหม่อมพระราชทานแก่กระทรวงสาธารณสุขเพิ่มอีก 1 คัน นับเป็นพระมหากรุณาธิคุณเป็น
ล้นพ้นต่อกระทรวงสาธารณสุขและประชาชนชาวไทยอย่างหาที่สุดมิได้ ที่ทรงห่วงใยและติดตามสถานการณ์โรคโควิด 19อย่างใกล้ชิด ซึ่งรถเก็บตัวอย่างชีวนิรภัยที่ได้พระราชทานในวันนี้ มูลนิธิไทยพึ่งไทย (สมพล – เรณู เกยุราพันธุ์) และสมาคมวัฒนธรรมและเศรษฐกิจไทย – จีน น้อมเกล้าน้อมกระหม่อมถวายแด่พระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา 28 กรกฎาคม 2564
นายแพทย์เกียรติภูมิกล่าวต่อว่า นับตั้งแต่เริ่มเหตุการณ์การแพร่ระบาดของโรคติดเชื้อไวรัสโคโรนา 2019 ในประเทศไทย ตั้งแต่ปี 2562 พระบาทสมเด็จพระเจ้าอยู่หัว และสมเด็จพระนางเจ้า ฯ พระบรมราชินี พระราชทาน รถเก็บตัวอย่างชีวนิรภัยให้แก่กระทรวงสาธารณสุขแล้ว จํานวน 36 คัน รถต่อพ่วงชีวนิรภัย จํานวน 6 คัน และรถวิเคราะห์ผลด่วนพิเศษ จํานวน 5 คัน สําหรับใช้เป็นห้องปฏิบัติการเคลื่อนที่ในการให้บริการเก็บตัวอย่างโรคโควิด 19แก่ประชาชนในพื้นที่ต่าง ๆ ช่วยเพิ่มประสิทธิภาพในระบบการเฝ้าระวัง และค้นหาผู้ติดเชื้อเชิงรุก โดยผู้เข้ารับการตรวจไม่จําเป็นต้องเดินทางไปยังโรงพยาบาล ทั้งนี้ ปัจจุบันรถเก็บตัวอย่างชีวนิรภัย รถต่อพ่วงชีวนิรภัย และรถวิเคราะห์ผลด่วนพิเศษ พระราชทาน ยังคงให้บริการประชาชนในพื้นที่ต่างๆ ทั่วประเทศ เช่น โรงเรียน วัด และชุมชนแออัด
************************************ 20 สิงหาคม 2564
********************************************
รัฐบาลไทย-ข่าวทำเนียบรัฐบาล-นายกรัฐมนตรีมอบกระทรวงคมนาคมประสานหน่วยงานและสายการบินสร้างความเชื่อมั่นผู้เดินทางสู่จังหวัดเชียงราย หลังเคลียร์รันเวย์ท่าอากาศยานแม่ฟ้าหลวงกลับสู่มาตรฐานความปลอดภัย
วันเสาร์ที่ 6 สิงหาคม 2565
นายกรัฐมนตรีมอบกระทรวงคมนาคมประสานหน่วยงานและสายการบินสร้างความเชื่อมั่นผู้เดินทางสู่จังหวัดเชียงราย หลังเคลียร์รันเวย์ท่าอากาศยานแม่ฟ้าหลวงกลับสู่มาตรฐานความปลอดภัย
นายกรัฐมนตรีมอบกระทรวงคมนาคมประสานหน่วยงานและสายการบินสร้างความเชื่อมั่นผู้เดินทางสู่จังหวัดเชียงราย หลังเคลียร์รันเวย์ท่าอากาศยานแม่ฟ้าหลวงกลับสู่มาตรฐานความปลอดภัย
วันที่ 5 ส.ค. 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า พล.อ.ประยุทธ์ จันทร์โอชา นายกรัฐมนตรีและรมว.กลาโหม ได้รับรายงานจากกระทรวงคมนาคมถึงความคืบหน้าการเคลื่อนย้ายเครื่องบินซึ่งประสบเหตุไถลออกนอกทางวิ่ง (Runway Excursion) ที่ท่าอากาศยานแม่ฟ้าหลวงเชียงราย ว่าได้มีการเคลื่อนย้ายเครื่องบินไปยังพื้นที่ปลอดภัยเป็นที่เรียบร้อย และสํานักงานการบินพลเรือนแห่งประเทศไทย (กพท.) อยู่ระหว่างการติดตามการดําเนินการของท่าอากาศยานในการเคลียร์พื้นที่และตรวจสอบทางวิ่ง หรือรันเวย์ รวมถึงพื้นที่โดยรอบ ซึ่งหากไม่มีข้อขัดข้องด้านมาตรฐานความปลอดภัยคาดว่าจะพร้อมเปิดใช้งานได้ภายในวันนี้ (5 ส.ค.)
โดยนายกรัฐมนตรีได้มอบหมายกระทรวงคมนาคมให้ประสานกับหน่วยงานเกี่ยวข้อง ทั้ง กพท. กรมท่าอากาศยาน(ทย.) บริษัท ท่าอากาศยานไทย จํากัด(มหาชน) หรือ ทอท. และสายการบิน ในการสร้างความเชื่อมั่นต่อผู้ที่จะเดินทางไปยังจังหวัดเชียงรายโดยใช้บริการสายการบินและท่าอากาศยานแม่ฟ้าหลวงเชียงราย เนื่องจากจังหวัดเชียงรายเป็นหนึ่งจังหวัดท่องเที่ยวที่สําคัญ แต่ละปีมีผู้เดินทางไปเยือนด้วยสายการบินต่าง ๆ เป็นจํานวนมาก และขณะนี้ภาคการท่องเที่ยวก็กําลังฟื้นตัวหลังสถานการณ์โควิด19 ที่ดีขึ้นอย่างต่อเนื่อง
“นายกรัฐมนตรีมีความห่วงใยและได้ติดตามจากรายงานของกระทรวงคมนาคม ทั้งในประเด็นความช่วยเหลือผู้ได้รับผลกระทบ การกู้อากาศยานซึ่งได้ดําเนินการตามขั้นตอนและมาตรฐานของ ICAO ข้อกําหนดของกพท. รวมถึงหน่วยงานอื่น ๆ โดยการสนับสนุนของหลายหน่วยงาน เมื่อเคลียร์พื้นที่และได้มาตรฐานความปลอดภัยแล้วนายกรัฐมนตรีได้ให้ดูแลในเรื่องการฟื้นความเชื่อมั่นให้ผู้ใช้บริการต่อไป” น.ส.ไตรศุลี กล่าว
ทั้งนี้ ข้อมูลของ ทอท. ระบุว่า ตั้งแต่เดือนม.ค. - มิ.ย. 2565 มีผู้โดยสารทั้งขาเข้าและขาออกใช้บริการท่าอากาศยานแม่ฟ้าหลวงเชียงรายรวม 772,153 คน เพิ่มขึ้นร้อยละ 108.94 มีเที่ยวบินทั้งขาเข้าและออกในช่วงเวลาเดียวกัน 5,734 เที่ยวบิน ซึ่งทั้งหมดยังเป็นเที่ยวบินในประเทศ เพิ่มขึ้น ร้อยละ 66.49 เมื่อเทียบกับช่วงเดียวกันในปี 2564
รัฐบาลไทย-ข่าวทำเนียบรัฐบาล-รฟม. คืนผิวจราจรบนถนนศรีนครินทร์ ทั้งฝั่งขาเข้าและขาออก บริเวณคลองโคกวัด ถึง แยกสวนหลวง
วันจันทร์ที่ 17 มกราคม 2565
รฟม. คืนผิวจราจรบนถนนศรีนครินทร์ ทั้งฝั่งขาเข้าและขาออก บริเวณคลองโคกวัด ถึง แยกสวนหลวง
ของโครงการรถไฟฟ้าสายสีเหลือง ช่วงลาดพร้าว - สําโรง
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม แจ้งว่า บริษัท ซิโน-ไทย เอ็นจีเนียริ่ง แอนด์ คอนสตรัคชั่น จํากัด (มหาชน) ผู้รับจ้างก่อสร้างงานโยธา โครงการรถไฟฟ้าสายสีเหลือง ช่วงลาดพร้าว - สําโรง คืนผิวจราจรบนถนนศรีนครินทร์ ทั้งฝั่งขาเข้าและขาออก ตั้งแต่บริเวณคลองโคกวัด ถึงแยกสวนหลวง (ศรีนุช) ซึ่งเป็นบริเวณสายทางโครงการ ช่วงสถานีกลันตัน ถึง สถานีศรีนุช ระยะทางประมาณ 1.5 กิโลเมตร โดยสามารถสัญจรได้ 4 ช่องทาง
ทั้งนี้ โครงการ จะเร่งดําเนินการซ่อมแซมพื้นผิวถนน และบาทวิถี ในพื้นที่อื่น ๆ ตลอดทั้งแนวสายทางต่อไป ผู้ใช้เส้นทางสามารถสอบถามรายละเอียดการเบี่ยงจราจร ได้ที่หมายเลข 0 2610 4915 และ 09 8257 5555 ติดตามข้อมูลโครงการ ได้ที่เว็บไซต์ www.mrta-yellowline.com และไลน์ : @mrtyellowline
รัฐบาลไทย-ข่าวทำเนียบรัฐบาล-ก.แรงงาน ถวายจตุปัจจัยเครื่องอุปโภคบริโภคแก่เจ้าคุณอลงกต วัดพระบาทน้ำพุ จ.ลพบุรี
วันพุธที่ 9 มีนาคม 2565
ก.แรงงาน ถวายจตุปัจจัยเครื่องอุปโภคบริโภคแก่เจ้าคุณอลงกต วัดพระบาทน้ําพุ จ.ลพบุรี
. .
เมื่อวันที่ 9 มีนาคม 2565 นายสุชาติ ชมกลิ่น รัฐมนตรีว่าการกระทรวงแรงงาน ถวายจตุปัจจัยและสิ่งของเครื่องอุปโภคบริโภคของใช้ที่จําเป็นให้แก่พระราชวิสุทธิประชานาถ (ท่านเจ้าคุณอลงกต) เจ้าอาวาสวัดพระบาทน้ําพุ จังหวัดลพบุรี เพื่อนําไปช่วยเหลือผู้ป่วยและผู้ยากไร้ในสังคมผ่านโครงการเมตตาธรรมค้ําจุนโลก มูลนิธิธรรมรักษ์ ณ บริเวณโถงด้านล่าง ชั้น 1 อาคารกระทรวงแรงงาน โดยมี นายสุรชัย ชัยตระกูลทอง ผู้ช่วยรัฐมนตรีประจํากระทรวงแรงงาน นางเธียรรัตน์ นะวะมะวัฒน์ โฆษกกระทรวงแรงงาน (ฝ่ายการเมือง) นางสาวบุปผา เรืองสุด รองปลัดกระทรวงแรงงาน พร้อมด้วยผู้บริหารระดับสูง ข้าราชการ เจ้าหน้าที่กระทรวงแรงงาน ร่วมด้วย
นายสุชาติ กล่าวว่า กระทรวงแรงงาน ได้เล็งเห็นความสําคัญในการช่วยเหลือเพื่อนมนุษย์ตามวัตถุประสงค์ของวัดพระบาทน้ําพุ โดยมูลนิธิธรรมรักษ์ และโครงการเมตตาธรรมค้ําจุนโลก ในวันนี้ผมจึงได้ร่วมกับผู้บริหาร ข้าราชการและเจ้าหน้าที่นําจตุปัจจัยและสิ่งของเครื่องอุปโภคบริโภคของใช้ที่จําเป็นมาถวายพระราชวิสุทธิประชานาถ (ท่านเจ้าคุณอลงกต) เจ้าอาวาสวัดพระบาทน้ําพุ ซึ่งได้แก่ ข้าวสาร สุขภัณฑ์เคลื่อนที่ หน้ากากอนามัย เจลแอลกอฮอล์ กระดาษชําระ ปลากระป๋อง นมผงเด็ก บะหมี่กึ่งสําเร็จรูป เครื่องดื่มวิตามินซี ผ้าอ้อมเด็ก น้ําดื่ม และถุงมือยาง เพื่อร่วมบริจาคผ่านโครงการเมตตาธรรมค้ําจุนโลก มูลนิธิธรรมรักษ์ ตามนโยบายโครงการ Volunteer Thailand ซึ่งเพื่อนําไปบริหารจัดการดูแลผู้ป่วย HIV เด็กกําพร้า คนชราถูกทอดทิ้ง และผู้ยากไร้ในสังคม ให้ได้รับการช่วยเหลือและพัฒนาคุณภาพชีวิตที่ดีขึ้นในสังคม
สําหรับการรับบริจาคสิ่งของเพื่อช่วยเหลือผู้ป่วยและผู้ยากไร้ในสังคมครั้งนี้ ท่านเจ้าคุณอลงกตและทีมงานยังได้มีโครงการที่อยู่ภายใต้แบรนด์ “นาถะ” ซึ่งเป็นสินค้าสมุนไพรของหลวงพ่อฯ ที่นํามาจําหน่ายเพื่อนํารายได้ไปใช้ในการสานต่อโครงการต่าง ๆ ที่เป็นประโยชน์ต่อทุกชีวิตภายในวัดที่ท่านดูแล นอกจากนี้ ยังมีดนตรีจิตอาสาอีกด้วย กระทรวงแรงงาน ขอขอบคุณผู้บริหาร ข้าราชการ และเจ้าหน้าที่ที่ร่วมบริจาคสิ่งของ เพื่อเป็นการสร้างบุญกุศล และทําประโยชน์ต่อสั่งคมไทยร่วมกันต่อไป
รัฐบาลไทย-ข่าวทำเนียบรัฐบาล-ผู้ทรงคุณวุฒิ กรมควบคุมโรค เผยประสิทธิภาพวัคซีนโควิดที่ใช้จริงในไทย
วันพฤหัสบดีที่ 22 กรกฎาคม 2564
ผู้ทรงคุณวุฒิ กรมควบคุมโรค เผยประสิทธิภาพวัคซีนโควิดที่ใช้จริงในไทย
ผู้ทรงคุณวุฒิ กรมควบคุมโรค เผยผลการศึกษาประสิทธิภาพวัคซีนโควิด19 ที่ใช้จริงในไทย 3 จังหวัดพบฉีดซิโนแวคครบ 2 เข็ม สามารถป้องกันติดเชื้อจากสายพันธุ์อัลฟาได้ประมาณ 90 เปอร์เซ็นต์ ป้องกันปอดอักเสบได้ประมาณ 85 เปอร์เซ็นต์
ผู้ทรงคุณวุฒิ กรมควบคุมโรค เผยผลการศึกษาประสิทธิภาพวัคซีนโควิด19 ที่ใช้จริงในไทย 3 จังหวัดพบฉีดซิโนแวคครบ 2 เข็ม สามารถป้องกันติดเชื้อจากสายพันธุ์อัลฟาได้ประมาณ 90 เปอร์เซ็นต์ ป้องกันปอดอักเสบได้ประมาณ 85 เปอร์เซ็นต์ การฉีดวัคซีนแอสตร้าเซนเนก้า 1 เข็ม ป้องกันติดเชื้อสายพันธุ์อัลฟา ประมาณ 84 เปอร์เซ็นต์ หากประชาชนมีข้อสงสัยสอบถามได้ได้ที่สายด่วนกรมควบคุมโรค 1422
นายแพทย์ทวีทรัพย์ ศิรประภาศิริ นายแพทย์ทรงคุณวุฒิ กรมควบคุมโรค กระทรวงสาธารณสุขให้สัมภาษณ์ถึงผลการศึกษาประสิทธิผลวัคซีนโควิด 19 ที่มีการใช้จริงในประเทศไทย ว่ารายงานการศึกษาประสิทธิภาพวัคซีนซิโนแวค ในกลุ่มผู้สัมผัสเสี่ยงสูงของคณะทํางานติดตามประสิทธิผลวัคซีนป้องกันโรคติดเชื้อไวรัสโคโรนา 2019 ในจังหวัดภูเก็ต สมุทรสาคร และเชียงราย ช่วงเดือนเมษายน –มิถุนายน 2564 ที่ใช้สถิติเฉพาะทางระบาดวิทยามาคํานวณ เปรียบเทียบอัตราส่วนของการเป็นโรคกับไม่เป็นโรคในกลุ่มที่ฉีดวัคซีนกับไม่ได้ฉีดวัคซีน (Odds Ratio : OR) พบผลการศึกษาดังนี้
จังหวัดภูเก็ต จากการติดตามกลุ่มสัมผัสเสี่ยงสูงจํานวน 1,541 ราย พบ ผลRT-PCR พบเชื้อและได้รับวัคซีนครบ 2 โดส จํานวน 1 ราย และไม่ได้รับวัคซีน 111 ราย มีผลRT-PCR ไม่พบเชื้อและได้รับวัคซีนครบ 2 โดสจํานวน 99 ราย และไม่ได้รับวัคซีน 1,027 ราย คิดเป็นอัตรา Odd ratio เท่ากับ 0.0935 คํานวณประสิทธิผลวัคซีนป้องกันการติดเชื้อ (1-0.090) x 100 = 90.65 เปอร์เซ็นต์
จังหวัดสมุทรสาคร พบว่า จํานวนกลุ่มสัมผัสเสี่ยงสูงทั้งสิ้น 490 ราย แบ่งเป็น มีผลRT-PCR พบเชื้อและได้รับวัคซีนครบ 2 โดส จํานวน 1 ราย และไม่ได้รับวัคซีน 105 ราย มีผล RT-PCR ไม่พบเชื้อและได้รับวัคซีนครบ 2 โดส จํานวน 35 ราย และไม่ได้รับวัคซีน 349 ราย คิดเป็นอัตรา Odd ratio เท่ากับ 0.095 คํานวณประสิทธิผลวัคซีน (1-0.095) x 100 = 90.5 เปอร์เซ็นต์
ส่วนจังหวัดเชียงราย ศึกษาในบุคลากรสาธารณสุขจํานวน 413 คน ผลRT-PCT พบเชื้อ 40 คน โดยแยกเป็นพบเชื้อและได้รับวัคซีนซิโนแวคครบ 2 โดส 24 คน พบเชื้อและได้รับวัคซีนแอสตร้าเซนเนก้า 1 โดส 5 คน พบเชื้อและไม่ได้รับวัคซีนเลย 11 คน ผล RT-PCR ไม่พบเชื้อ 373 คน แยกเป็นไม่พบเชื้อและได้รับวัคซีนซิโนแวคครบ 2 โดส 312 คน ไม่พบเชื้อและได้รับวัคซีนแอสตร้าเซนเนก้า 1 โดส 45 คน ไม่พบเชื้อและไม่ได้รับวัคซีน 16 คน คํานวณประสิทธิภาพวัคซีนซิโนแวค ครบสองเข็ม ป้องกันติดเชื้ออยู่ที่ 88.8 เปอร์เซ็นต์ และแอสตร้าเซเนก้า1 เข็ม อยู่ที่ 83.8 เปอร์เซ็นต์
กรณีปอดอักเสบ พบว่า บุคลากรที่ติดเชื้อ 40 คนมีปอดอักเสบ 6 คน โดยเป็นผู้ที่ได้วัคซีนซิโนแวคครบ 2 โดส4 คน ไม่ได้รับวัคซีน 2 คน และได้วัคซีนแอสตร้าเซนเนก้า ไม่พบปอดบวม คํานวณประสิทธิภาพวัคซีนซิโนแวคป้องกันปอดอักเสบร้อยละ 84.9
“โดยสรุปการฉีดวัคซีนซิโนแวคครบ 2 เข็ม สามารถป้องกันติดเชื้อจากสายพันธุ์อัลฟาได้ประมาณ 90 เปอร์เซ็นต์ ป้องกันปอดอักเสบร้อยละ 85 สําหรับวัคซีนแอสตร้าเซนเนก้า 1 เข็ม ป้องกันติดเชื้ออัลฟาได้ร้อยละ 84 ทั้งนี้ หากพบอาการไม่พึงประสงค์ภายหลังการฉีดวัคซีนโควิด 19 หรือมีข้อสงสัยสามารถสอบถามข้อมูลเพิ่มเติมได้ที่หน่วยงานสาธารณสุขใกล้บ้าน หรือโทรสายด่วน กรมควบคุมโรค 1422”นายแพทย์ทวีทรัพย์กล่าว
********************************* 22 กรกฎาคม 2564